Беренче бөтендөнья сугышында татарлар (ФОТО)

	11 ноябрь көнне Беренче бөтендөнья сугышы тәмамлануга 100 ел тулды. Әлеге бәрелешнең 1568 көнендә барысы 18,6 миллион кеше һәлак булган. Халыклар өчен кирәкмәгән канкоюлы бу сугышка чик куючы хәлиткеч Килешүгә 1918 елның 11 ноябрендә Антантаның кораллы көчләре башлыгы, француз маршалы Фердинанд Фош кул куя. Шул вакыттан башлап Франция һәм бар прогрессив кешелек дөньясы ел саен бу көнне Беренче бөтендөнья сугышы тәмамлану көне буларак билгеләп үтә. 	 Быел бар кешелек дөньясы Беренче бөтендөнья сугышы тәмамлануы билгеләп үткән көннәрдә Франция президенты Эммануэль Макрон: “Кешелек тарихының дәһшәтле бу дәверен хәтердә саклау – һәркемнең дә мораль бурычы”, - дип ассызыклап әйтте. “Мин бу датаны билгеләп үтү өчен 2018 елның 11 ноябренә 80-нән артык илнең хөкүмәт һәм дәүләт башлыкларын чакырам”, - диде ул.   
	Исмәгыйль ШӘҢГӘРӘЕВ	
Матбугат.ру

	№ --- | 12.11.2018	


